| Medaljeoversikt |
| --- |
| Friidrett: |
| Konkurrerte for Romanias flagg Romania |
| Friidrett Lag-EM i friidrett (First League) |
| Sølv | Heraklion 2015 |  400 m |
| Bronse | Tallinn 2014 |  400 m |
| Gull | Izmir 2011 |  400 m |
| Friidrett Jeux de la Francophonie |
| Gull | Nice 2013 |  4x400 m |
| Bronse | Nice 2013 |  400 m |
| Friidrett Balkanmesterskapet i friidrett |
| Gull | Pitesti 2015 |  4x400 m |
| Gull | Pitesti 2015 |  400 m |
| Friidrett Military World Games |
| Sølv | Mungyeong 2015 |  400 m |
| Friidrett U23-EM i friidrett |
| Gull | Tallinn 2015 |  400 m |
| Friidrett Junior-VM i friidrett |
| Bronse | Moncton 2010 |  400 m |
| Friidrett Junior-EM i friidrett |
| Sølv | Rieti 2013 |  400 m |
| Gull | Tallinn 2011 |  400 m |
| Friidrett Sommer-OL for ungdom |
| Sølv | Singapore 2010 |  400 m |

**Bianca Denisa Răzor** (født 8. august 1994) er en rumensk friidrettsutøver som konkurrerer i sprintløp. Hun ble U23-europamester på 400 meter i 2015, og ble junioreuropamester på samme distanse i 2011.

Idrettskarriere
---------------

2010
Răzor deltok ved junior-VM i friidrett 2010 i Moncton i Canada, der hun fikk bronse på 400 meter, bak Shaunae Miller og Margaret Etim. Răzor løp her på 53,17 sekunder. Hun deltok også på 4 x 400 meter, der hun representerte Europa, som kom på 3.-plass bak Amerika og Afrika.

Ved EM i friidrett 2010 deltok hun på Romanias stafettlag på 4 x 400 meter, og Romania kom her sist i finalen, og endte dermed på 8.-plass. Hun deltok også ved Sommer-OL for ungdom 2010, og kom der på 2.-plass på 400 meter, bak Robin Reynolds fra USA.

2011
Hun deltok på 400 meter ved EM i friidrett inndendørs 2011 i Paris. Der fikk hun 16. beste tid i kvalifiseringsrunden, og gikk ikke videre til semifinalen. Romania konkurrerte i First League ved Lag-EM i friidrett 2011 i Izmir, og Răzor vant her 400 meter, som ga 12 poeng i lagkonkurransen. Ved ungdoms-VM i friidrett 2011 kom hun på 5.-plass med tiden 52,82. Shaunae Miller vant denne øvelsen. Răzor satte personlig rekord med tiden 51,96 da hun vant 400 meter ved junior-EM i friidrett 2011 i Tallinn, foran Julia Jurenja og Madiea Ghafoor. 

2012
I 2012 deltok hun ved EM i friidrett i Helsingfors. Der deltok hun på 4 x 400 meter, og Romania kvalifiserte seg her til finalen, og endte på 7.-plass. Ved junior-VM i friidrett 2012 løp hun både 400 meter og 4 x 400 meter. På 400 meter nådde hun finalen, og kom der på 6.-plass med tiden 52,20. På 4 x 400 meter ble Romania diskvalifisert. Hun representerte også landet sitt under Sommer-OL 2012 i London, der hun ble slått ut i de innledende rundene på 400 meter.

2013
Ved junior-EM i friidrett 2013 satte hun ny personlig rekord på 400 meter med tiden 51,82, og kom på 2.-plass bak polske Patrycja Wyciszkiewicz. I august deltok hun også ved VM i friidrett 2013, der hun kom på 13.-plass i semifinalene, med ny personlig rekord på 51,49, og nådde ikke finalen. Romania kom her på 7.-plass på 4 x 400 meter stafett. Ved Jeux de la Francophonie 2013 fikk hun bronse på 400 meter, bak Floria Guei fra Marie Gayot fra Frankrike, og gull på 4 x 400 meter stafett.. 

2014
Răzor deltok ved VM i friidrett innendørs 2014, på 4 x 400 meter stafett. Romania løp på 3:38,18 i innledningsheatet, og kom sist i mål, og kom dermed ikke til finalen. I juni deltok hun ved lag-EM i friidrett 2014, der Romania konkurrerte i First League, og hun fikk der bronse på 400 meter og gull på 4 x 400 meter stafett. Hun kom på 5.-plass på 400 meter ved EM i friidrett 2014, der Romania ble slått ut i innledningsrunden på 4 x 400 meter stafett. 

2015
Ved EM i friidrett innendørs 2015 i Praha fikk hun 15. beste tid i innledningsheatet på 400 meter, og gikk ikke videre til semifinalen. Hun kom på 2.-plass på 400 meter ved lag-EM i friidrett 2015, der Romania igjen konkurrerte i First League. I juli vant hun 400 meter ved U23-EM i friidrett 2015 i Tallinn, med tiden 51,31. Hun fikk to gull ved Balkanmesterskapet i friidrett 2015 - 400 meter individuelt og 4 x 400 meter stafett. Her deltok hun også på 200 meter, der hun kom på 5.-plass. 

Ved VM i friidrett 2015 satte hun ny personlig rekord i innledningsheatet, med 50,37 sekunder. Men, i semifinalen greide hun bare 51,05, som var 13. beste tid, og gikk ikke videre til finalen. På 4 x 400 meter fikk Romania 11. beste tid i innledningsheatet, og nådde ikke finalen. I oktober deltok hun ved Military World Games, og kom på 2.-plass på 400 meter, bak Salwa Eid Naser.

Referanser
----------

1. ↑   World Athletics Database, World Athletics utøver-ID 256231, oppført som Bianca Razor[Hentet fra Wikidata]
2. ↑  IAAF - *13th IAAF World Junior Championships > 400 Metres - women*, besøkt 12. oktober 2015.
3. ↑  IAAF - *1st Youth Olympic Games (athletics) > Medley Relay - women*, besøkt 12. oktober 2015.
4. ↑  - European Athletics *20th European Athletics Championships, Estadio Olímpico de Montjuïc Barcelona ESP 27 July - 1 August* Arkivert 21. februar 2014 hos Wayback Machine. besøkt 12. oktober 2015.
5. ↑  - IAAF *1st Youth Olympic Games (athletics) > 400 Metres - women*, besøkt 12. oktober 2015.
6. ↑  IAAF - *7th IAAF World Youth Championships > 400 Metres - Girls*, besøkt 12. oktober 2015.
7. ↑  «Athletics at the 2012 London Summer Games: Women's 400 metres». sports-reference.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 6. september 2013.  «Arkivert kopi». Archived from the original on 14. august 2012. Besøkt 28. september 2013. CS1-vedlikehold: Uheldig URL (link)

Eksterne lenker
---------------

* (en) Bianca Răzor – Olympics.com Rediger på Wikidata

* (en) Bianca Răzor – Olympic.org Rediger på Wikidata

* (en) Bianca Răzor – Olympedia Rediger på Wikidata

* (en) Bianca Răzor – Sports-Reference (OL-resultater – arkivert) Rediger på Wikidata

* (ro) Bianca Răzor – Romanias olympiske komité Rediger på Wikidata

* (en) Bianca Răzor – World Athletics Rediger på Wikidata

* (en) Bianca Răzor – Diamond League Rediger på Wikidata

* (en) Bianca Răzor – Track and Field Statistics Rediger på Wikidata
* (en) Profil hos European Athletics
* (en) Profil hos All-Athletics Arkivert 4. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |